JohanHeinsen/ENO huggingface dataset:
Lolland-Falsters Stifts-Tidende, 1825-10-18
Den 28de September er udfærdiget Bevilling for Translateur og Bogtrykker J. G. Lund af Thisted, til at han i sit Blad, den nordembriske Mercur kaldet, maa indrykke Bekjendtgjørelser og derfor modtage Betaling; dog at alle befalede Bekjendtgjørelser vedblive at indføres i de offentlige Blade, hvori de, efter de hidtil gieldende Regler skulle indføres, ligesom heller ingen bliver pligtig at indføre deslige Kundgjørelser tillige i bemeldte nordembriske Mercur.
Lolland-Falsters Stifts-Tidende, 1825-10-18
Efter 2 Dages trykkende Varme, opkom Mandagen den 3die October et stærkt Tordenveir over Viborg og Omegnen med stærke Lyn, Tordenskrald og Skylregn.
Lolland-Falsters Stifts-Tidende, 1825-10-18
J Overkokholm, 3/4 Miil fra Byen, slog Lynet ned i en Gaard og afbrændte Laden med den indavlede Sæd, samt Fæehuset. 6 Køer indebrændte, da de ikke kunde efter Bedøvelsen bringes ud. En Sprøite blev fra Viborg strax sendt derud. Stuehuset, hvori Konen laae, der nyelig havde barslet, blev reddet.
Lolland-Falsters Stifts-Tidende, 1825-10-18
Kjøbenhavns Torvepriser, den 14de October. Rug 2 Rbd. 4 Mk. a 3 Rbd. 8 s.; Hvede 3 Rbd. 3 Mk. a 4 Rbd.; Byg 2 Rbd. 3 Mk. a 2 Rbd. 4 Mk.; Havre 1 Rbd. 4 Mk. 8 s. a 1 Rbd. 5 Mk. 8 s.; Ærter 3 Rbd. a 3 Rbd. 4 Mk. Tønden. Røget Flesk 1 Rbd. 3 Mk. 8 s. a 1 Rbd. 5 Mk.; grønsaltet Flesk 1 Rbd. 8 s. a 1 Rbd. 2 Mk. Lispundet. Smør 14 Rbd. 3 Mk. a 19 Rbd. Fjerdingen. Æg 1 Mk. 6 a 1 Mk. 8 s. Snesen.
Lolland-Falsters Stifts-Tidende, 1825-10-18
Kjøbenhavns Børs-Cours, den 14de Octbr. Hamb. 2 M. –, a vista 207. Spec. 210. Specier solgtes til 12 Mk. 9 1/2 s. – Bankdisconto 5 Proc. – 4 Proc. kongelige Obligationer (uden Renter) 88 1/2 a 89 1/4 Rbd. Sedler; i Banco 85 1/4 a 85 1/2. Nationalbank-Obligationer (af Laanet 4de Febr. 1820, uden Renter) 102 1/2 Rbd. r. S. eller 107 1/2 a 108 Rbd. Sedl. pr. 100 Rbd. r. S. Hamborger Laan, af 1819: 3000 Bcomk. 100. Ditto 4000 Bcomk. 100. 6 Proc. norske Obligationer ved Hambro & Søn. 105 1/2 a 106. Nye 4 Proc. Ditto 97 1/2 i Banco. Norske Speciessedler pr. 100 Specier 188 a 188 1/2 Rbd. Sedl. Svenske Sedl. pr. Rdlr. Rigsgjæld 51 3/4 a 52 s. Tegn.
Lolland-Falsters Stifts-Tidende, 1825-10-18
Anecdoter. J det andet italienske Feldttog traadte en Soldat hen til Buonaparte, viste ham sine pjaltede Klæder, og forlangte nye. "Nye Klæder udbrød Generalen, hvad tænker Du paa, saa kunde man jo ikke see Dine Saar.
Lolland-Falsters Stifts-Tidende, 1825-10-18
J Aaret 1811 havde den berømte Theaterdirecteur, Schrøder i Hamborg ladet male et Forhæng, efter Udkast af Füger i Wien, ved Matthæi i Dresden, hvorpaa forestiltes Lasten, der trædes under Fødder af Dyden. En Aften, efterat det, uden at give Anstød, havde hængt adskillige Maaneder, faaer Herzfeld, der paa Schrøders Vegne forestod Theatret, befaling fra en af de franske Generaler, at lade Lysene brænde og selv blive tilstæde, naar Forestillingen var til Ende. Dette skete, og Herzfeld blev nu kaldt hen til Generalen, nysgjerrig efter at vide hvorfor. Denne træder da med ham for Dækket, peger paa Lastens Billede, og spørger: om han ikke finder, det ligner nogen, Herz feld benægter det. Generalen spørger nu med en mørk Tone, om han nogensinde har seet Keiseren, Herzfeld forsikkrer, han aldrig har havt den Ære. "Men Dehar dog seet hans Portraiter?" "Ja, Hr. General! meget ofte." "Nu vel! Nu vel! Finder De ingen Lighed: "Det kunde aldrig falde mig ind; men da De siger det, saa kan jeg ikke nægte, der kunde vel være en fjern Overeensstemmelse; men – "Lad det strax males om, endnu i Nat, Taushed, og tog Dem vare!" Den første befaling blev naturligviis ufortøvet og punktlig efterlevet; med den anden gik det, som med alle slige, just fordi det var forbudet at omtale, blev det den offentlige Hemmelighed.
Lolland-Falsters Stifts-Tidende, 1825-10-18
Bekjendtgjørelser. Søndagen den 23de October d. A. agter Undertegnede at give en Aften Underholdning, ved at opføre en Jnstrumental- og Vocal-Concert i Saxkjøbing, hvilken vi haaber udført saa fuldstændig og underholdende, at enhver, der beærer os med deres Nærværelse, vist skal finde dem fornøiede, da samme vorder udført ved Hjælp af Musicerende saavel fra Nysted og Hardenberg som Omegnen. Concerten gives paa Byens Raadstue, og begynder om Aftenen Kl. 7 præcise, til hvilken Tid og Sted vi herved give os den Frihed at indbyde de ærede Musikyndere, saavel de inden, som de udenbyes. Billetter a 3 Mk. Stykket kan erholdes hos Hr. Postmester Junior, som og ved Indgangen. Gisler. Scharff. Peder Christian Deichmann for den danske Nations Domstol, med Motto: Frands Frands. Hvad var det? Hvor blev dit Mod af, og dit Vid, som ellers pleier at være paa saa rede Haand, Vee, vee, ogsaa mine Creaturer forraade mig. Min Lykkes Piller begynde at raadne, og Fienden bryder rasende ind. (Schillers Røvere, 4de Acts 9de Scene).
Lolland-Falsters Stifts-Tidende, 1825-10-18
Under ovenstaaende Titel agter Undertegnede at udgive et Skrivt, hvis Hensigt skal være, at underrette Publicum om Deichmanns Farveblandinger og de ved samme fremkommende Couleurers Bestandighed, om hans Maade at udbasune dem paa, om hans Udsælgeres dobbelte Sallair m.v., om hans Jndberetning til GeneralToldkammer og Commerce-Collegiet, samt om hans Varers foregivne Ubedragelighed. Da saaledes den vigtige Hemmelighed, som alene af ham er betroet Geheime-Archivet i Commerce-Collegiet, kan blive afsløret for Nu- og Eftertiden, saa haaber jeg, at dette Skrivt, vil blive af Jnteresse for det Almindelige. Jsær vil Deichmanns Maade at correspondere paa, og hans egne Fortolkninger af det ham forundte Monopol, sikkert være Læserne underholdende. Skrivtets Størrelse bliver omtrent 10 Ark, og leveres hæftet paa godt Trykpapir for 5 Mk. Tegn. - Subscription modtages af Farver Lund i Nakskov, paa Addressecontoiret i Mariboe og hos Undertegnede. Stege paa Møen, den 11te Octbr. 1825. N. Starup, Kjøbmand og Farver.
Lolland-Falsters Stifts-Tidende, 1825-10-18
Auctioner. Førstkommende Fredag den 21de October, om Eftermiddagen Kl. 2, bliver paa Hovedgaarden Knuhtenborg, afholdt offentlig Auction over Æbler, Valnødder og circa 40 Tdr. Afharpningskorn; hvilket herved bekjendtgjøres. Mandagen den 31te dennes, Formiddag Klokken 10, lader Enken Madame Repholtz heri Byen ved offentlig Auction bortsælge: endeel videnskabelige Bøger af forskjellige Slags, der alle vel ere conditionerede, nogle Vogne, Plouge, Harver, Seletøi, m.v., samt 7 Stkr. Køer og nogle Sviin. Auctionen afholdes i denne Byes Præstegaard og suffisante Kjøbere gives 3 Maaneders Credit, hvilket herved til Liebhavernes Efterretning bekjendtgjøres. Saxkjøbing, den 13de October 1825. Hartmann.
Lolland-Falsters Stifts-Tidende, 1825-10-18
Efter passeret Forlig og Jndførsel, og Udlægshaverens Reqvisition, bliver den Rasmus Hansen tilhørende og fra Dannemarre Bye udflyttede Arvefæstegaard, Flintegaard kaldet, med 9 Tdr. 4 Skpr. 1 Fk. 1 Alb. Hartkorn, samt Besætning og Jnventarium, bortsolgt ved trende offentlige Auctioner, som afholdes paa Raadstuen heri Byen.
Lolland-Falsters Stifts-Tidende, 1825-10-18
Torsdagen den 17de November d. A., Formiddag Torsdagen den 1ste December d. A.) Kl. 11 sl. Torsdagen den 15de December d. A.) Conditionerne kunne forinden erholdes til Eftersyn hos Hr. Kammerraad og Forvalter Ebbesen i Dannemarre. Hvilket herved bekjendtgjøres, saavel, i Overeensstemmelse med Placaten 22de April 1817, til Panthavernes, som til de Lysthavendes Efterretning. Nakskov, den 10de October 1825. Pontoppidan.
Lolland-Falsters Stifts-Tidende, 1825-10-18
Efter passeret Forlig og Jndførsel, og Udlægshaverens Reqvisition, bliver den Jens Jørgensen Jyde tilhørende og fra Dannemarre Bye udflyttede Arvefæstegaard, Suursgaarden kaldet, med 8 Tdr. 3 Skp. 2 3/4 Alb. Hartkorn, samt Besætning og Jnventarium, bottsolgt ved trende offentlige Auctioner, som afholdes paa Raadstuen heri Byen.
Lolland-Falsters Stifts-Tidende, 1825-10-18
Torsdagen den 17de November d. A.) Formiddag Torsdagen den 1ste December d. A.) Kl. fl. Torsdagen den 15de December d. A., Conditionerne kunne forinden erholdes til Eftersyn hos Hr. Kammerraad og Forvalter Ebbesen i Dannemarre. Hvilket herved bekjendtgjøres, saavel, i Overeensstemmelse med Placaten 22de April 1817, til Panthavernes, som til de Lysthavendes Efterretning. Nakskov, den 10de October 1825. Pontoppidan.
Lolland-Falsters Stifts-Tidende, 1825-10-18
Capital, som anbydes. Af Umyndiges Midler kan af Kirstineberg Overformynderie paa Falster faaes tillaans Sedler 139 Rbd. 2 Mk. 11 s. imod anordnet Sikkerhed. Nye Kirstineberg, den 9de October 1825. Wolle, Godsets Forvalter.
Lolland-Falsters Stifts-Tidende, 1825-10-18
Tilkjøbs.
Lolland-Falsters Stifts-Tidende, 1825-10-18
Huset No. 22 i Nakskov Bibroestræde, med dertil hørende Jordlod, kan erholdes enten tilkjøbs eller tilleie og strax tiltrædes, naar Vedkommende behagelig vil henvende sig til Aggerup paa Pederstrup.
Lolland-Falsters Stifts-Tidende, 1825-10-18
En Arvefæstegaard under Grevskabet Christianssæde, af Hartkorn 9 1/2 Tde., hvis Bygninger og Jorder ere gode, ligesom til Gaarden er godt Tørveskiær, er, formedelst anden Bestemmelse af Eieren, underhaanden at faae tilkjøbs paa billige Vilkaar, naar man derom henvender sig til Fuldmægtig Lytzen i Vesterborg, som giver nærmere Underretning og afslutter Handelen.
Lolland-Falsters Stifts-Tidende, 1825-10-18
J Soesmarke Smede er en nye, jernbeslagen og grønmalet Fjellevogn at faae tilkjøbs.
Lolland-Falsters Stifts-Tidende, 1825-10-18
Ved Tallotteriets 1219 Trækning i Kbhvn, udkom: No. 61. 18. 13. 90. 53.
Lolland-Falsters Stifts-Tidende, 1825-10-21
Lollands og Falsters Stifts Kongelig alene privilegerede. Addressecontoirs - Efterretninger. Soved Abstædet. Rittende Aargang. Nummer 82. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1825-10-21
Udenlandsk. Smyrna, den 29de August. Vore Efterretninger fra Napoli di Romania naae til den 17de dennes. Sygdommen anretter der skrækkelige Ødelæggelser. Den græske Regjering har atter faaet en Sum af 1,800,000 Pjastre tilsendt fra den philhellenske Committee. Paa Morea hersker en saadan Skræk, at næsten alle Beboerne søge deres Frelse ved Flugten. Trelawni, Odyssens's Vaabenfælle, har forladt den utilgængelige Hule paa Parnas, og med sin unge Kone tiltraadt Reisen til sit Fædreneland.
Lolland-Falsters Stifts-Tidende, 1825-10-21
Den 19de ankom en americansk Skibsdivision hertil bestaaende af et prægtigt Linieskib, 1 Fregat og 2 Corvetter. Den Nødvendighed, at beskytte Handelen, forener alle Nationers Eskadrer i disse Vande, der ere gjorte usikkre af de græske Pirater. (Spect. Ox.)
Lolland-Falsters Stifts-Tidende, 1825-10-21
Efter Breve fra Syra skal Jbrahim Pascha være myrdet i Navarino af en Candiot.
Lolland-Falsters Stifts-Tidende, 1825-10-21
Jfølge Efterretninger fra Constantinopel, er Sultanens Yndling, Seliktar Agas (Sværdbæreren), og JanitscharAggens Afsættelser gaaet roligt af.
Lolland-Falsters Stifts-Tidende, 1825-10-21
De herværende Franker vare i den senere Tid meget bekymrede for deres Eiendommes Sikkerhed; thi der havde indsneget sig en Bande Mordbrændere af Fremmede, hvilke truede alle Huse og Magaziner, som tilhørte de Europæere, der vare Grækerne gunstige. sidste Uge er flere Gange udbrudt Jld, som een Gang tog saadan Overhaand, at 30 Huse afbrændte. De frankiske Consuler have taget allvorlige Forholdsregler til dette Ondes Standsning.
Lolland-Falsters Stifts-Tidende, 1825-10-21
Constantinopel, den 10de September. Fra Peloponnes er her igjen gunstige Efterretninger for Græ Fredagen den 21 October 1825. kerne i Omløb. Jbrahim skal have trukken sig tilbage til Navarino og allerede være kommen dertil. Ogsaa siges her, at Capudan Pascha har begivet sig til Durazzo, for at føre nye Forstærkninger til Jbrahim i Navarino. Men denne Efterretning synes feilagtig, da saavidt her er bekjendt, ingen Tropper ere samlede paa dette Sted. Reschid Pascha staaer, siden den sidste store Storm paa Missolunghi, ved Vrachori, og mange Albanesere have forladt ham. Paa Candia skal Grækernes Opstand have gjort store Fremskridt og flere faste Slotte være tagne. (Dette berettes ogsaa fra Corfu under samme Dato, med Tilføiende: at der paa Candia skulle være landede 2500 græske Øeboere, som havde tilført Jnsurgenterne Vaaben og Munition.) Jfølge Efterretninger fra Morea, er Jbrahim igjen gaaet til Kysterne, for at erholde Forstærkninger; dog torde han vanskelig finde Hjælp der, hvis Opstanden paa Candia vedvarer.
Lolland-Falsters Stifts-Tidende, 1825-10-21
Madrid, den 26de September. Nylig har Justitsministeren sat to Circulairskrivelser i Omløb, hvilke upaatvivlelig ville bidrage til at befæste Fred og Rolighed. J den ene har han i Kongens Navn befalet: at Geistligheden ikke ved deres Prædikener maatte nære Had, Tvedragt og Hævngierrighed; i den anden: at alle Processer, formedelst politiske Forseelser, skulle ophøre strax, og de desaarsag hæftede Personer, hvis Tal dog ikke for Øieblikket er betydeligt, skulle sættes paa fri Fod. Hr. Ugarte er igjen kaldt tilbage.
Lolland-Falsters Stifts-Tidende, 1825-10-21
Bekymringerne over Urolighederne i Valencia have ikke været ugrundede. Man paastaaer for vist, at der i denne Stad er opdaget en Sammensværgelse, der ligner den bessieriske.
Lolland-Falsters Stifts-Tidende, 1825-10-21
Cadix, den 20de September. Flere herværende Søeofficierer have erholdt Ansættelse andre Steder, men kunne ikke afreise, fordi de fattes Penge, og ingen kunne faae af Regjeringen.
Lolland-Falsters Stifts-Tidende, 1825-10-21
J nogle Dage har Politiet gjort Jagt efter Fruentimmernes Kamme og Spænderne paa Mandfolkenes Hatte. Jblandt de sidste skulle nemlig være nogle, der see ud som en Galge, og som man anseer for en dadlende Hentydning paa Riegos og Empecinados Henrettelser; men de anstødelige Kamme skulle være Carlisternes Særkjende.
Lolland-Falsters Stifts-Tidende, 1825-10-21
London, den 8de October. J denne Uge har atter været hyppige Cabinetsforsamlinger, og derefterere flere Ministre afreiste. - Den 3die er en græsk Brigantine, ankommen til Portsmouth.
Lolland-Falsters Stifts-Tidende, 1825-10-21
De brittiske Krigskibe paa americanske Stationer, have erholdt den befaling, ikke at udlade Penge eller ædle Metaller, som de maatte have ombord for Privatregning, paa Jamaica, men føre det umiddelbart til England.
Lolland-Falsters Stifts-Tidende, 1825-10-21
Efter en Skrivelse fra det gode Haabs Forbierg af 19de Juli har man igjen faaet fat paa Borger-Senatssecretairen, som havde brændt sine Bøger og derefter løbet sin Vei. Han er nu arresteret.
Lolland-Falsters Stifts-Tidende, 1825-10-21
En Skrivelse af 15de Septbr. fra en af Loyds Agentere i Gibraltar melder, at den derværende neapolitanske Consul havde erholdt den Efterretning, at Keiseren af Marocco var i Begreb med at erklære alle Magter Krig, der ikke havde Consuler ved hans Hof. Hans barbariske Majestæt har dog blot at befale over en Skonnert, for at bringe denne Trudsel i Udførelse. Saavel i Pernambucco som i Maranham har stærk Tørke næsten foranlediget Hungersnød. Jndvaanerne fra det Jndre strømmede til Kysterne, og Jndianerne overfaldt af Fortvivlelse Colonierne og dræbte alt hvad der kom dem iveien. Riishøsten var ganske mislykket, og Bomuldshøsten gav neppe det Halve.
Lolland-Falsters Stifts-Tidende, 1825-10-21
Paris, den 5te Octbr. J. d. Deb. er meget opbragt over de Efterretninger, den østerrigske Jagttager har meddeelt i Anledning af Grækernes Manifest, og erklærer det Hele for ondskabsfuld Overdrivelse. "Den græske Frihed," siger Journalen, "indskrænker sig paa Halvøen ikke blot til Napoli og Missolunghi. Athen med sine Citadeller, Salona og Gouras Armee, Corinth med sit næsten uindtagelige Fort, det faste Napoli di Malvasia, Mainabjergene &c., alt dette danner endnu en fastere Grundvold for Modstanden paa Halvøen, end den østerrigske Jagttager ønsker."
Lolland-Falsters Stifts-Tidende, 1825-10-21
Forleden vilde en Mand, som troede hans Pudel var gal, styrte denne ud over Rækværket paa Pontneuf, men har sig saa forkeert af dermed, at de begge faldt i Floden, og nu frelste dette troe Dyr sin Herres Liv ved at holde ham oppe indtil Baade kom til Adskilligt.
Lolland-Falsters Stifts-Tidende, 1825-10-21
Fra England er til Petersborg kommen vigtige Depescher.
Lolland-Falsters Stifts-Tidende, 1825-10-21
J Norge er sammenskudt 1000 Specier for Opdagelsen af Postrøveren, der formodes at være en fremmed Landstryger.
Lolland-Falsters Stifts-Tidende, 1825-10-21
Jblandt de Røvere, som angrebe Postvognen ved Montabaner, ere to 60 til 70aarige Brødre, som ikke ere ubemidlede, besidde Huus og Gaard, og af hvilke den ene er bisidder i Retten der paa Stedet.
Lolland-Falsters Stifts-Tidende, 1825-10-21
J Siberien sporede man et Jordskjælv den 2 Juli.
Lolland-Falsters Stifts-Tidende, 1825-10-21
En Englænder, navnlig Mackintos, har anholdt hos den svenske Regjering om et Privilegium for hans Opfindelse: at fabrikere et nyt Slags Staal. Røveranføreren Gasparone har ladet den pavelige Regjering i Rom gjøre det Forslag, at indstille sig selv tillige med sin Bande, omtrent 30 Mand, naar Vedkommende vil indestaae for hans og Staldbrødres Liv, og ikkuns bringe dem i geistlig Forvaring. Paa disse Betingelser vil han holde sit Jndtog i Rom, med blottede Fødder og Hoved, iført en Skjorte af Haar.
Lolland-Falsters Stifts-Tidende, 1825-10-21
General-Chirurg, Geheimeraad Gräfe i Paris har først i denne Maaned med saadant Held udført Keiser snittet, at saavel Moderen som Barnet levede.
Lolland-Falsters Stifts-Tidende, 1825-10-21
Et Koberstykke, forestillende den døende Napoleon, falbydes og maa udsælges i Paris.
Lolland-Falsters Stifts-Tidende, 1825-10-21
Saavel i Øst, som Vestpreussen har Rug og Hvede høsten i Aar været meget maadelig. Man mener at den i Vestpreussen ikkuns giver 1 1/2 til 2 Fold. Endog Kartoflerne ere mislykkede, og Tørken har, hedder det fra Marienverds, havt saa skadelig Jndflydelse paa Ragen, at Axene ere blevne golde. Der klages ogsaa over Høsten i Sachsen, Westphalen, Schlesien og Pommern. Den 1ste October var stor Høitidelighed i Christiania Kongen lagde nemlig Grundstenen til det nye kongel. Slot. Ledsaget af samtlige Embedsmænd og sin hele Hofstat begav Allerhøistsamme sig i festligt Tog til det paa Slotspladsen opreiste Telt. Dronningen med sine fornemmeste Hofdamer bivaanede ogsaa Høitideligheden.
Lolland-Falsters Stifts-Tidende, 1825-10-21
Biskop Sørensen holdt en passende Tale, hvorpaa Hs. Majestæt lagde Grundstenen paa det Sted, hvorSlotscapellets Alter vil komme til at staae. Under Grundstenen blev lagt Mønter og en Sølvplade med Jndskrivt: "J Aaret 1825, den 1ste October, lagde Carl den XIV. Johan, Konge til Sverrig og Norge, Grundstenen til denne Kongebolig."
Lolland-Falsters Stifts-Tidende, 1825-10-21
Paa Bondegaarden Stamnæs i Sortlands Anner Sogn, Vesteraalens Fogderie og Nordlands Amt i Norge, er en Vandskabning, der har opvakt manges Forundring; hans Navn er Johannes, han er over 60 Aar gammel Ved at betragte hans blotte Legeme kan man ikkun af enkelte Deele derpaa finde menneskelig Lighed, saasom Hovedet, Fingrene og Tæerne. Hovedet, der næsten udgjør en Femtedeel af den hele Corpus, er langformigt, og fra Øienbrynene til Hagespidsen er circa 8 Tommer, Munden er meere end almindelig stor, og Næsen, i Forhold til Ansigtet, liden. Armene med Hænderne ere vel 1/2 Alen lange, og bestaae blot af Brusk og Skind, uden det mindste Spor til Kjød, ligeledes kan han ikke benytte den ene af disse uden ved den andens Hjælp; han kan ikkun holde lette Ting i Hænderne, som ere usædvanlig lange. Ryggen, som alene bestaaer af Brusk, danner sig i en Halveirkel, og ingen Ribbeen kan opdages. Fra Lænderne indtil Fodsaalerne er omtrent noget over 1 Alen, og bestaaer ligeledes alene af Brusk, uden Kjød. Fødderne ere meget korte og meget tykke fra Anklerne til Midten, af Foden. Albuer og Knæer mangler han aldeles og ligeledes, i det Hele taget, Ledemod. Han har god Apperit, sidder bestandig paa et Trug paa en Forhøining, omtrent 1 1/2 Alen fra Gulvet, i en Stilling, der er den meest forunderlige, og vanskelig at beskrive, iført Klæder. Han taler som andre Mennesker; men derimod har han i den senere Tid lidt meget paa Synet og Hørelsen. Førend hans Kræfter aftoge besad han megen Færdighed i at lære Børn at læse; han har en fortrinlig Hukommelse; han kan det meste af Bibelen og Psalmebogen udenad. Man fortæller om ham, at han som Skolemester for Børnene pleiede at straffe disse ved at støde til dem med Hovedet, da han ikke, som ovenmeldt, kunde dertil gjøre Brug af Hænderne. Han er en stor Elsker af at smøge Tobak og i Fortiden af at drikke Brændeviin, derimod taaler han nu af det sidstmeldte saa lidet, at to Glas gjør ham fuldkommen beruset; han er da meget munter, synger og gjør allehaande Grimasser med Ansigtet. J den senere Tid er han meget vranten, som en Følge af hans daglig aftagende Kræfter, og vil formodentlig ikke leve længe.
Lolland-Falsters Stifts-Tidende, 1825-10-21
Jndenlandsk. J Addressecontoirets Bogtrykkerie i Kjøbenhavn har man nylig faaet en Presse fra England af nordamericansk Opfindelse. Den trykker 1000 Exemplarer i Timen, altsaa det hele Oplag af Addresseavisen, som er 6000 Exemplarer, i 6 Timer. Som en Følge heraf have Trykkerne faaet Afskeed paa To nær Contreadmiral Schultzes Enke, Anna Margrethe Schulz, der nylig er død i Kjøbenhavn, opnaaede en Alder af 89 Aar. Hun efterlader sig en Datter, 9 Børnebørn og 17 Børnebørns Børn og 2 Børnebørns Børnebørn.
Lolland-Falsters Stifts-Tidende, 1825-10-21
J Randers Avis læses følgende snurrige Avertissement: "Efterat have besøgt de betydeligste Markeder i Europa, er jeg i tilstundende Markedstid at finde i Randers. Mine Varer bestaae alene i Fernisser, hvilke overalt have fundet en rivende Afsætning. Jeg har Kydskheds Fernis, Lærdoms, Tapperheds, Rigdoms, Ydmygheds, Redeligheds, Huusligheds, et godt Rygtes Fernis, foruden mangfoldige andre. At Varerne ere durable, indestaaer jeg for, kun at man ei kommer Lyset alt for nær. Lysthavere ville henvende sig til min Bod, hvortil en lønlig Indgang vorder anbragt. Mercurius."
Lolland-Falsters Stifts-Tidende, 1825-10-21
Børnekoppe-Epidemien, som i Juni Maaned f. A. blev bragt til Vensyssel ved en fra Kjøbenhavn hjem permitteret Stykkudsk, har siden den Tid hersket uafbrudt, naar undtages i October og November, da den var standset. J Særdeleshed har Epidemien havt sit Sæde i Venneberg, Børglum, Jerslev og Hvetboe, Herreder, og endnu grassere Kopperne i enkelte Sogne.
Lolland-Falsters Stifts-Tidende, 1825-10-21
Antallet paa de hidtil af Bornekopperne Angrebne, beløber sig i de anførte Herreder til 783. Heraf have 683 havt de ægte Børnekopper, og blandt disse 15 som have været vaccinerede og vare meddeelte Attest, for det meste af upaalidelige Vaccinateurer, og Resten, 532, vare uvaccinerede. Af de ægte Børnekopper ere 41 Døde, 98 Vaccinerede, og 2, som tilforn havde havt de naturlige Børnekopper, bleve angrebne af de saakaldte formildede eller modificerede Kopper. (Denne Beretning er meddeelt af Districtslæge Sünkenberg i Hjørring.)
Lolland-Falsters Stifts-Tidende, 1825-10-21
Aarhuus, den 14de October. J Dag Eftermiddag Kl. 2 1/2 indtraf Dampskibet Jydland hertil, medbringende endeel Landsoldater. Det var gaaet i Gaar Eftermiddag Kl. 5 fra Kjøbenhavn, og havde opholdt sig nogle Timer i Nat paa Helsingøers Rhed. Det skjød, saavidt man han her kunde see, en Fart af to Miil i Timen. En uhyre Mængde Mennesker havde samlet sig rundtomkring ved Strandbredden, for at see denne nye Skibsfart.
Lolland-Falsters Stifts-Tidende, 1825-10-21
Kjøbenhavns Børs-Cours, den 18de Octbr. Hamb. 2 M. –, a vista 207. Spec. 210. Specier solgtes til 12 Mk. 9 1/2 s. – Vankdisconto 5 Proc. – 4 Proc. kongelige Obligationer (uden Renter) 88 3/4 a 88 1/2 Rbd. Sedler; i Banco 85 1/4 a 85 1/2. Nationalbank-Obligationer (af Laanet 4de Febr. 1820, uden Renter) 102 1/2 Rbd. r. S. eller 107 1/2 a 108 Rbd. Sedl. pr. 100 Rbd. r. S. Hamborger Laan, af 1819. 3000 Bcomk. 100. Ditto 4000 Bcomk. 1000. 6 Proc. norske Obligationer ved Hambro & Søn. 104 1/2 a 105. Nye 4 Proc. Ditto 97 1/2 i Banco. Norske Speciessedler pr. 100 Specier 189 1/2 a 190 Rbd. Sedl. Svenske Sedl. pr. Rdlr. Rigsgjæld 51 3/4 a 52 s. Tegn.